અદ્યતન બિલ્ડીંગની બહાર પ્રિન્સીપલ મેડમની સફેદ કલરની મર્સિડીઝ પડી હતી. તેની બાજુમાં મેં મારા બાઈકની ઘોડી ચડાવી, મર્સિડીઝના કાચમાં જોઈ મેં મારા વાળ વ્યવસ્થિત કર્યા. દરવાજા અંદર દાખલ થયો. દરવાજા પાસે જ મને પોખવા ઉભેલા સિક્યુરીટીવાળાને મારા આગમનનું પ્રયોજન કહ્યું. થોડી રકઝક પછી મને અંદર જવાની સહમતિ આપી. ઓફિસમાં જતાં લાંબી પરસાળ વટાવતાં મને બેક ગ્રાઉન્ડમાં અપ્સરાઓ નૃત્ય કરતી દેખાઈ, ગંધર્વો જુદાજુદા વાઘો વગાડી ગાન કરતાં દેખાયા. રીસેપ્શન પર બેસેલી ફૂટડી યુવતીને મારું નામ જણાવ્યું. તે પરિચિત મીઠા અવાજે મો મચકોડી પ્રિન્સીપલને ઇન્ટરકોમથી માહિતી આપી. સામેથી પરવાનગી મળી હશે એટલે મને તેણે આંગળીથી જ પ્રિન્સીપલ મેડમની કેબીન બતાવી જવા ઈશારો કર્યો.